|

52011PC0592

Propunere de DECIZIE A CONSILIULUI privind poziția care urmează să fie adoptată de către Uniunea Europeană în cadrul comitetului pentru comerț instituit prin Acordul de liber schimb între Uniunea Europeană și statele membre ale acesteia, pe de o parte, și Republica Coreea, pe de altă parte, în ceea ce privește adoptarea regulamentului de procedură al comitetului pentru comerț și întocmirea unei liste de 15 persoane pentru a exercita funcția de arbitri  /* COM/2011/0592 final - 2011/0253 (NLE) */

	EXPUNERE DE MOTIVEAcordul de liber schimb între Uniunea Europeană și statele membre ale acesteia, pe de o parte, și Republica Coreea, pe de altă parte (denumit în continuare „acordul”) a fost semnat la 6 octombrie 2010 și se aplică, provizoriu, începând cu data de 1 iulie 2011.Articolul 15.1 din acord instituie un comitet pentru comerț și stabilește principalele sale sarcini și funcții. Articolul 15.1 alineatul (4) litera (f) din acord menționează că acest comitet poate stabili propriul regulament de procedură. Ținând cont de necesitatea de a iniția rapid punerea în aplicare a acordului, regulamentul de procedură al comitetului pentru comerț urmează să fie adoptat la una din primele reuniuni ale comitetului pentru comerț. Prima reuniune este programată să aibă loc la 12 octombrie 2011, la Seul. Într-o etapă ulterioară, vor urma regulamente de procedură detailate pentru comitetele și grupurile de lucru specializate.Articolul 14.18 din acord prevede stabilirea, de către comitetul pentru comerț, a unei liste de 15 persoane pentru a exercita funcția de arbitri în termen de șase luni de la data intrării în vigoare sau a aplicării provizorii a acordului. În caz de litigiu, părțile se vor consulta pentru a se ajunge la un acord privind arbitrii care ar urma să facă parte din comisia de arbitraj (în cazul în care părțile nu pot ajunge la un acord privind componența comisiei, arbitrii vor fi selectați prin tragere la sorți de pe listă). Stabilirea listei este, prin urmare, importantă în asigurarea faptului că procedura de soluționare a litigiilor în temeiul acordului este efectiv disponibilă.Propunerea anexată constituie propunerea pentru un instrument juridic care aprobă poziția pe care Uniunea Europeană o va adopta în cadrul comitetului pentru comerț cu privire la cele două teme menționate mai sus.2011/0253 (NLE)Propunere deDECIZIE A CONSILIULUIprivind poziția care urmează să fie adoptată de către Uniunea Europeană în cadrul comitetului pentru comerț instituit prin Acordul de liber schimb între Uniunea Europeană și statele membre ale acesteia, pe de o parte, și Republica Coreea, pe de altă parte, în ceea ce privește adoptarea regulamentului de procedură al comitetului pentru comerț și întocmirea unei liste de 15 persoane pentru a exercita funcția de arbitriCONSILIUL UNIUNII EUROPENE,având în vedere Tratatul privind funcționarea Uniunii Europene, în special articolul 91, articolul 100 alineatul (2) și articolul 207 alineatul (4) primul paragraf, coroborate cu articolul 218 alineatul (9),având în vedere propunerea Comisiei Europene[1],întrucât:(1) La data de 23 aprilie 2007, Consiliul a autorizat Comisia să negocieze un acord de liber schimb cu Republica Coreea în numele Uniunii Europene și al statelor membre ale acesteia.(2) Negocierile respective s-au încheiat, iar Acordul de liber schimb între Uniunea Europeană și statele membre ale acesteia, pe de o parte, și Republica Coreea, pe de altă parte (denumit în continuare „acordul”)[2] a fost semnat la data de 6 octombrie 2010.(3) În temeiul articolului 15.10 alineatul (5) din acord, acesta se aplică cu titlu provizoriu de la 1 iulie 2011, sub rezerva încheierii sale la o dată ulterioară.(4) Articolul 15.1 din acord instituie un comitet pentru comerț, care trebuie, în cadrul sarcinilor sale, să se asigure că acordul funcționează corect.(5) Articolul 15.1 alineatul (4) litera (f) din acord prevede că acest comitet poate adopta propriul regulament de procedură.(6) Articolul 14.18 din acord stipulează că acest comitet stabilește, cel târziu la șase luni de la data intrării în vigoare sau a aplicării provizorii a acordului, o listă de 15 persoane pentru a exercita funcția de arbitri.(7) Uniunea ar trebui să determine poziția care urmează să fie luată cu privire la adoptarea regulamentului de procedură al comitetului pentru comerț și întocmirea listei de 15 persoane pentru a exercita funcția de arbitri,ADOPTĂ PREZENTA DECIZIE:Articolul 1Poziția care urmează să fie adoptată de către Uniunea Europeană în cadrul comitetului pentru comerț instituit prin Acordul de liber schimb între Uniunea Europeană și statele membre ale acesteia, pe de o parte, și Republica Coreea, pe de altă parte, în ceea ce privește adoptarea regulamentului de procedură al comitetului pentru comerț și întocmirea listei de 15 persoane pentru a exercita funcția de arbitri se bazează pe proiectele de decizii ale comitetului pentru comerț anexate la prezenta decizie.Articolul 2Delegația UE la comitetul pentru comerț se compune, în conformitate cu repartizarea competențelor stabilită în temeiul tratatului, din reprezentanți ai Comisiei și ai statelor membre, care acționează în cadrul domeniilor lor de competență respective, așa cum decurge din tratate.Article 3Prezenta decizie intră în vigoare la data adoptării.Adoptată la Bruxelles, […]Pentru ConsiliuPreşedinteleANEXA IDECIZIA Nr. […] A COMITETULUI PENTRU COMERȚ UE-COREEAdin […]privind adoptarea regulamentului de procedură al comitetului pentru comerțCOMITETUL PENTRU COMERȚ,având în vedere Acordul de liber schimb între Uniunea Europeană și statele membre ale acesteia, pe de o parte, și Republica Coreea, pe de altă parte (denumit în continuare „acordul”), semnat la Bruxelles la 6 octombrie 2010, în special articolul 15.1 alineatul (3) litera (c) și articolul 15.1 alineatul (4) litera (f),întrucât:(1) Comitetul pentru comerț poate adopta propriul regulament de procedură și monitorizează activitățile tuturor comitetelor specializate, ale grupurilor de lucru și alte altor organisme, cu excepția comitetului privind cooperarea culturală, în conformitate cu articolul 3 alineatul (3) din protocolul privind cooperarea culturală din acord.(2) Comitetul pentru comerț are competența exclusivă de a adopta decizii în domeniile acoperite de comitetele și grupurile de lucru specializate, cu excepția cazului în care se prevede altfel în acord,ADOPTĂ PREZENTA DECIZIE:1. Regulamentul de procedură al comitetului pentru comerț este instituit așa cum s-a stabilit în anexă.2. Prezenta decizie intră în vigoare la …Adoptată la … la data de …Pentru comitetul pentru comerțMinistrul comerțului Republicii Coreea Kim Jong-hoon | Comisarul pentru comerț al Comisiei Europene Karel De Gucht |AnexăREGULAMENTUL DE PROCEDURĂ AL COMITETULUI PENTRU COMERȚArticolul 1Componență și președinție1. Comitetul pentru comerț care este instituit în conformitate cu articolul 15.1 din Acordul de liber schimb între Uniunea Europeană și statele membre ale acesteia, pe de o parte, și Republica Coreea, pe de altă parte (denumit în continuare „acordul”) își exercită atribuțiile astfel cum se prevede la articolul 15.1 din acord și își asumă responsabilitatea pentru punerea în aplicare generală a acordului.2. Astfel cum se prevede la articolul 15.1 alineatul (1) din acord, comitetul pentru comerț se compune din reprezentanți ai UE, pe de o parte, și reprezentanți ai Coreei, pe de altă parte.3. Comitetul pentru comerț este co-prezidat de Ministrul comerțului din Coreea și de membrul Comisiei Europene responsabil cu comerțul. Președinții pot dispune să fie reprezentați de persoane desemnate în acest scop, astfel cum se prevede la articolul 15.1 alineatul (2) din acord.Articolul 2Reprezentare1. O parte notifică celeilalte părți lista membrilor săi care fac parte din comitetul pentru comerț. Listă este gestionată de secretariatul comitetului pentru comerț.2. Un membru care dorește să fie reprezentat de un reprezentant supleant comunică numele acestuia președinților comitetului pentru comerț, înainte de reuniunea la care urmează să fie reprezentat. Reprezentantul supleant al unui membru al comitetului pentru comerț exercită toate drepturile membrului respectiv.Articolul 3Reuniuni1. Comitetul pentru comerț se reunește o dată pe an sau la solicitarea uneia sau alteia dintre părți. Reuniunile au loc, alternativ, la Bruxelles sau la Seul, cu excepția cazului în care părțile convin altfel.2. Cu titlu de excepție și în cazul în care ambele părți convin astfel, reuniunile comitetului pentru comerț pot avea loc prin videoconferință sau teleconferință.3. Fiecare reuniune a comitetului pentru comerț este convocată de către secretariatul comitetului pentru comerț, la o dată și un loc stabilite de comun acord de către ambele părți. Convocarea la reuniune se transmite de secretariatul comitetului pentru comerț membrilor comitetului pentru comerț cel târziu cu 28 de zile înainte de începerea sesiunii, cu excepția cazului în care părțile convin altfel.Articolul 4DelegareMembrii comitetului pentru comerț pot fi însoțiți de funcționari. Înaintea fiecărei reuniuni, președinții comitetului pentru comerț sunt informați despre componența prevăzută a delegațiilor care participă la reuniune.Articolul 5ObservatoriComitetul pentru comerț poate decide să invite, ad-hoc , observatori.Articolul 6SecretariatCoordonatorii desemnați de către părți în conformitate cu articolul 15.6 din acord exercită în comun funcția de secretariat al comitetului pentru comerț.Articolul 7DocumenteÎn cazul în care deliberările comitetului pentru comerț se întemeiază pe documente justificative scrise, secretariatul comitetului pentru comerț le numerotează și le difuzează ca documente ale comitetului pentru comerț.Articolul 8Corespondență1. Corespondența către președinții comitetului pentru comerț se transmite secretariatului comitetului pentru comerț pentru a fi difuzată membrilor comitetului pentru comerț.2. Corespondența de la președinții comitetului pentru comerț se transmite destinatarilor de către secretariatul comitetului pentru comerț și se numerotează și difuzează, dacă este cazul, celorlalți membri ai comitetului pentru comerț.Articolul 9Ordinea de zi a reuniunilor1. Pentru fiecare reuniune se stabilește o ordine de zi provizorie de către secretariatul comitetului pentru comerț. Aceasta se transmite, împreună cu documentele relevante, membrilor comitetului pentru comerț, precum și președinților comitetului pentru comerț, cel târziu cu 7 zile înainte de începerea reuniunii.2. Ordinea de zi provizorie cuprinde punctele cu privire la care secretariatul comitetului pentru comerț a primit, din partea unei părți, o cerere de înscriere pe ordinea de zi, împreună cu documentele relevante, cel târziu cu 14 de zile înainte de începerea reuniunii.3. Ordinea de zi se adoptă de comitetul pentru comerț la începutul fiecărei reuniuni. Punctele care nu figurează pe ordinea de zi provizorie pot fi înscrise pe ordinea de zi în cazul în care părțile convin astfel.4. Președinții comitetului pentru comerț pot, de comun acord, să invite experți care să participe la reuniunile comitetului, pentru a prezenta informații pe teme specifice.5. Președinții comitetului pentru comerț pot, de comun acord, să reducă termenele indicate la alineatele (1) și (2), pentru a lua în considerare cerințele unui caz particular.Articolul 10Proces-verbal1. Secretariatul comitetului pentru comerț redactează un proiect de proces-verbal al fiecărei reuniuni, în mod normal în termen de 21 de zile de la încheierea reuniunii.2. Procesul-verbal rezumă, ca regulă generală, fiecare punct al ordinii de zi, specificând, unde este cazul:(a) documentele prezentate comitetului pentru comerț;(b) orice declarație a cărei înscriere a fost cerută de către un membru al comitetului pentru comerț; și(c) deciziile adoptate, recomandările făcute, declarațiile convenite și concluziile adoptate cu privire la puncte specifice.3. Procesul-verbal include, de asemenea, o listă a membrilor comitetului pentru comerț sau a reprezentanților supleanți ai acestora care au participat la reuniune, o listă a membrilor delegațiilor care îi însoțesc și o listă a eventualilor observatori sau experți prezenți la reuniune.4. Procesul-verbal se aprobă în scris de ambele părți în termen de 28 de zile de la data reuniunii sau până la orice altă dată convenită de părți. După aprobare, două copii ale procesului-verbal sunt semnate de către secretariatul comitetului pentru comerț și fiecare din părți primește un original al acestor documente autentice. Copii ale procesului-verbal semnat sunt transmise membrilor comitetului pentru comerț.Articolul 11RapoarteComitetul pentru comerț raportează comitetului mixt referitor la acordul-cadru privind activitățile sale și cele ale comitetelor sale specializate, ale grupurilor de lucru și alte altor organisme la fiecare reuniune ordinară a comitetului mixt, astfel cum este prevăzut la articolul 15.1 alineatul (5) din acord.Articolul 12Decizii și recomandări1. Comitetul pentru comerț adoptă decizii și recomandări de comun acord între părți, astfel cum se prevede la articolul 15.4 din acord.2. Între reuniuni, comitetul pentru comerț poate adopta decizii sau recomandări prin procedură scrisă, în cazul în care ambele părți convin astfel. Procedura scrisă este alcătuită dintr-un schimb de note între președinții comitetului pentru comerț.3. În cazul în care comitetul pentru comerț este împuternicit conform acordului să adopte decizii sau recomandări, aceste acte poartă titlul de „decizie” sau, respectiv, de „recomandare”. Secretariatul comitetului pentru comerț atribuie fiecărei decizii sau recomandări un număr de ordine, menționează data adoptării și oferă o descriere a obiectului lor. Fiecare decizie prevede data intrării sale în vigoare.4. Deciziile și recomandările adoptate de către comitetul pentru comerț se autentifică prin două copii autentice semnate de către președinții comitetului pentru comerț.Articolul 13Publicitate și confidențialitate1. Reuniunile comitetului pentru comerț nu sunt publice, cu excepția cazului în care se decide altfel.2. În cazul în care una dintre părți prezintă comitetului pentru comerț, comitetelor specializate, grupurilor de lucru sau oricăror alte organisme informații considerate confidențiale conform legislației și reglementărilor sale, cealaltă parte tratează aceste informații ca fiind confidențiale în conformitate cu articolul 15.1 alineatul (7) din acord.3. Fiecare dintre părți poate decide în legătură cu publicarea, în propria sa publicație oficială, a deciziilor și recomandărilor comitetului pentru comerț.Articolul 14Cheltuieli1. Fiecare parte suportă orice cheltuieli rezultate în urma participării la reuniunile comitetului pentru comerț, atât privind cheltuielile cu personalul, călătoria și șederea, cât și cheltuielile poștale și de telecomunicații.2. Cheltuielile privind organizarea reuniunilor și reproducerea documentelor sunt suportate de partea care găzduiește reuniunea.Articolul 15Comitete și grupuri de lucru specializate1. Comitetul pentru comerț este asistat în exercitarea atribuțiilor sale de către comitetele și grupurile de lucru specializate instituite sub auspiciile comitetului pentru comerț.2. Comitetul pentru comerț este informat în legătură cu punctele de contact desemnate de către fiecare comitet și grup de lucru specializat. Toată corespondență, toate documentele și comunicările, inclusiv schimbul de e-mailuri între punctele de contact ale fiecărui comitet și grup de lucru specializat privind punerea în aplicare a acordului se transmit simultan secretariatului comitetului pentru comerț.3. La fiecare reuniune ordinară, comitetul pentru comerț primește rapoarte din partea fiecărui comitet și grup de lucru specializat privind activitățile acestora.4. Fiecare comitet și grup de lucru specializat poate stabili propriul regulament de procedură, care se raportează comitetului pentru comerț.DECIZIA Nr. […] A COMITETULUI PENTRU COMERȚ UE-COREEAdin [data]privind întocmirea unei liste de arbitri menționate la articolul 14.18 din Acordul de liber schimb între Uniunea Europeană și statele membre ale acesteia, pe de o parte, și Republica Coreea, pe de altă parteCOMITETUL PENTRU COMERȚ,având în vedere Acordul de liber schimb între Uniunea Europeană și statele membre ale acesteia, pe de o parte, și Republica Coreea, pe de altă parte, semnat la Bruxelles la 6 octombrie 2010 (denumite în continuare „părți” și „acord”), în special articolul 14.18,întrucât:(1) Acordul prevede un mecanism de soluționare a litigiilor prin care litigiile sunt rezolvate prin recurgerea la o comisie de arbitri.(2) În caz de litigiu, părțile se consultă pentru a ajunge la un acord privind componența comisiei de arbitraj și, în lipsa acestui acord, comisia este formată prin tragere la sorți pe baza unei liste de nume.(3) Această listă de nume se întocmește de către comitetul pentru comerț în conformitate cu articolul 14.18 din acord.(4) Părțile au convenit asupra unei liste de cincisprezece nume,ADOPTĂ PREZENTA DECIZIE:1. Lista de cincisprezece arbitri se stabilește în anexa la prezenta decizie.2. Prezenta decizie intră în vigoare în data adoptării.Adoptată la … la data de …Pentru comitetul pentru comerțMinistrul comerțului Republicii Coreea Kim Jong-hoon | Comisarul pentru comerț al Comisiei Europene Karel De Gucht |AnexăLista arbitrilorArbitri propuși de CoreeaDukgeun AHNSeungwha CHANGSungjoon CHOJoongi KIMJaemin LEEArbitri propuși de UEJacques BOURGEOISClaus-Dieter EHLERMANNPieter Jan KUIJPERGiorgio SACERDOTIRamon TORRENTPreședințiWilliam DAVEY (Statele Unite)Merit JANOW (Statele Unite)Virachai PLASAI (Thailanda)Helge SELAND (Norvegia)Florentino FELICIANO (Filipine)FIȘĂ FINANCIARĂ LEGISLATIVĂ PENTRU PROPUNERILE CU IMPLICAȚII BUGETARE STRICT LIMITATE LA VENITURI1. TITLUL PROPUNERII:DECIZIE A CONSILIULUI privind poziția care urmează să fie adoptată de către Uniunea Europeană în cadrul comitetului pentru comerț instituit prin Acordul de liber schimb între Uniunea Europeană și statele membre ale acesteia, pe de o parte, și Republica Coreea, pe de altă parte, în ceea ce privește adoptarea regulamentului de procedură al comitetului pentru comerț și întocmirea unei liste de 15 persoane pentru a exercita funcția de arbitri2. LINII BUGETARE:Capitolul și articolul:3. IMPLICAȚII FINANCIARE( Propunerea nu are implicații financiare( Propunerea nu are implicații financiare asupra cheltuielilor, dar are implicații financiare asupra veniturilor — efectul este următorul:(milioane EUR cu o zecimală)Linia bugetară | Venitul[3] | Perioadă de 12 luni începând cu zz/ll/aaaa | [Anul n] |Articolul … | Implicații asupra resurselor proprii |Situația după acțiune |[n+1] | [n+2] | [n+3] | [n+4] | [n+5] |Articolul … |Articolul … |4. MĂSURI ANTIFRAUDĂ [1] JO C xx, xx.xx.xxxx, p. x.[2] JO L 127, 14.5.2011, p.6[3] În ceea ce privește resursele proprii tradiționale (taxe agricole, cotizații pentru zahăr, taxe vamale), sumele indicate trebuie să fie sume nete, și anume sume brute după deducerea a 25 % reprezentând cheltuieli de taxare.


               COMISIA EUROPEANĂ
            Bruxelles, 21.6.2017
            COM(2017) 322 final
            Propunere de
            DECIZIE A PARLAMENTULUI EUROPEAN ŞI A CONSILIULUI
            privind mobilizarea Fondului european de ajustare la globalizare în urma uneicereri din partea Finlandei - EGF/2017/002 FI/Microsoft 2

               EXPUNERE DE MOTIVE

               CONTEXTUL PROPUNERII

               1.Normele aplicabile contribuțiilor financiare din Fondul european de ajustare la globalizare (FEG) sunt prevăzute în Regulamentul (UE) nr. 1309/2013 al Parlamentului European și al Consiliului din 17 decembrie 2013 privind Fondul european de ajustare la globalizare (2014-2020) și de abrogare a Regulamentului (CE) nr. 1927/2006
                  1
                (denumit în continuare „Regulamentul privind FEG”).

               2.La 1 februarie 2017, Finlanda a depus cererea EGF/2017/002 FI/Microsoft 2 pentru o contribuție financiară din partea FEG, în urma concedierilor
                  2
                din cadrul Microsoft (Microsoft Mobile Oy) și din cadrul a 11 furnizori și producători din aval (denumite în continuare „concedierile”).

               3.După evaluarea acestei cereri, Comisia a concluzionat, în conformitate cu toate dispozițiile aplicabile ale Regulamentului privind FEG, că sunt îndeplinite condițiile pentru acordarea unei contribuții financiare din FEG.

               REZUMATUL CERERII

                        Cererea FEG

                        EGF/2017/002 FI/Microsoft 2

                        Statul membru

                        Finlanda

                        Regiunea (regiunile) în cauză (nivel NUTS
                           3
                         2)

                        Helsinki-Uusimaa (Uusimaa, FI1B1)

                        Länsi-Suomi (Pirkanmaa, FI197)

                        Etelä-Suomi (Varsinais-Suomi,FI1C1)

                        Data depunerii cererii

                        1 februarie 2017

                        Data confirmării primirii cererii

                        1 februarie 2017

                        Data cererii de informații suplimentare

                        15 februarie 2017

                        Termenul pentru furnizarea informațiilor suplimentare

                        29 martie 2017

                        Termenul pentru finalizarea evaluării

                        21 iunie 2017

                        Criteriul de intervenție

                        Articolul 4 alineatul (1) litera (a) din Regulamentul privind FEG

                        Întreprinderea principală

                        Microsoft (Microsoft Mobile Oy))

                        Număr de întreprinderi vizate

                        12

                        Sectorul (sectoarele) de activitate economică

                        (Diviziunea din NACE Rev. 2)
                           4

                        62 Programare computerizată, consultanță și alte activități

                        Numărul de filiale, furnizori și producători din aval

                        11

                        Perioada de referință (patru luni):

                        12 iulie 2016 – 12 noiembrie 2016

                        Numărul de concedieri în perioada de referință (a)

                        1 248

                        Numărul de concedieri înainte sau după perioada de referință (b)

                        0

                        Numărul total de concedieri

                        1 248

                        Numărul total de beneficiari eligibili

                        1 248

                        Numărul total de beneficiari vizați

                        1 000

                        Numărul de tineri vizați care nu sunt încadrați profesional și nu urmează niciun program educațional sau de formare (tineri NEET)

                        0

                        Buget pentru servicii personalizate (EUR)

                        5 559 300

                        Buget pentru punerea în aplicare a FEG
                           5
                         (EUR)

                         307 500

                        Buget total (EUR)

                        5 866 800

                        Contribuția din partea FEG (60 %) (EUR)

                        3 520 080

               EVALUAREA CERERII

               Procedura

               4.Finlanda a depus cererea EGF/2017/002 FI/Microsoft 2 la 1 februarie 2017, în termen de 12 săptămâni de la data la care au fost îndeplinite criteriile de intervenție stabilite la articolul 4 din Regulamentul privind FEG. Comisia a confirmat primirea cererii la aceeași dată, iar la 15 februarie 2017 a solicitat Finlandei informații suplimentare. Aceste informații suplimentare au fost furnizate în termen de șase săptămâni de la data solicitării. Termenul de 12 săptămâni de la data primirii cererii complete, în cursul căruia Comisia ar trebui să finalizeze evaluarea conformității cererii cu condițiile de acordare a unei contribuții financiare, expiră la 21 iunie 2017.

               Eligibilitatea cererii

               Întreprinderile și beneficiarii în cauză

               5.Cererea se referă la un număr de 1 248 de lucrători concediați de Microsoft Oy (Microsoft Mobile Oy) și de 11 furnizori și producători din aval. Întreprinderea principală își desfășoară activitatea în sectorul economic clasificat în diviziunea 62 din NACE Rev. 2 (Programare computerizată, consultanță și alte activități). Concedierile efectuate de Microsoft Mobile Oy au avut loc în principal în regiunile de nivel NUTS 2 Helsinki-Uusimaa, Länsi-Suomi și Etelä-Suomi.

                        Întreprinderile și numărul de concedieri din perioada de referință

                        Microsoft Mobile Oy

                        1 191

                        Manpower Group Solutions

                        14

                        Accenture Oy

                        5

                        Sale Nordic Oy

                        1

                        HCL Technologies Ltd

                        3

                        Spellpoint Oy

                        1

                        ISS Palvelut OyManpower

                        20

                        Symbio Finland Oy

                        3

                        JOT Automation Oy

                        1

                        Tieto Oy

                        2

                        Lionbridge Oy

                        6

                        Varamiespalvelu-Group Oy

                        1

                        Numărul total de întreprinderi: 12

                        Numărul total de concedieri:

                        1 248

                        Numărul total de persoane a căror activitate independentă a încetat:

                        0

                        Numărul total de lucrători eligibili și de persoane care desfășoară activități independente:

                        1 248

               Criterii de intervenție

               6.Finlanda a depus cererea în temeiul criteriilor de intervenție de la articolul 4 alineatul (1) litera (a) din Regulamentul privind FEG, conform cărora concedierea trebuie să vizeze cel puțin 500 de lucrători într-o perioadă de referință de patru luni în cadrul unei întreprinderi dintr-un stat membru, inclusiv lucrători concediați de furnizori și producători din aval.

               7.Perioada de referință de patru luni pentru cerere este cuprinsă între 12 iulie 2016 și 12 noiembrie 2016.

               8.Concedierile din perioada de referință sunt următoarele:

               –1 191 de lucrători concediați de Microsoft

               –57 de lucrători concediați de cei 11 furnizori și producători din aval ai Microsoft.

               Calcularea concedierilor și a cazurilor de încetare a activității

               9.Concedierile din perioada de referință au fost calculate după cum urmează:

               –1 248 de la data notificării individuale de către angajator privind concedierea lucrătorului.

               Beneficiari eligibili

               10.Numărul total de beneficiari eligibili este 1 248.

               Legătura dintre concedieri și schimbările structurale majore intervenite în practicile comerciale internaționale ca urmare a globalizării

               11.Pentru a stabili legătura dintre concedieri și schimbările structurale majore intervenite în practicile comerciale internaționale ca urmare a globalizării, Finlanda susține că motivul principal al reducerii forței de muncă este concurența mondială din sectorul de telefonie mobilă și scăderea, în consecință, a cotei de piață a Microsoft Mobile Oy (și a sistemului său de operare bazat pe Windows).

               12.După achiziția activității de telefonie mobilă a Nokia de către Microsoft (SUA), în 2014, s-a înființat Microsoft Mobile Oy cu sediul în Espoo, Finlanda. Aproximativ 4 700 angajați ai Nokia au fost transferați la Microsoft Mobile Oy în Finlanda.

               13.Nokia utiliza exclusiv sistemul de operare Microsoft Windows. Microsoft Mobile Oy a continuat această practică. Acest sistem de operare a avut o cotă de piață de 3,3 % la nivel mondial până la jumătatea anului 2013, cotă care a scăzut la 0,8 % în 2016. Cota de piață a sistemelor de operare ale concurenților, precum Android, a crescut la 82,2 %, în timp ce cota iOS (Apple) a crescut la 14,6 % până la începutul anului 2016
                  6

                  7
               .

               14.Această scădere s-a produs în pofida faptului că Microsoft Mobile Oy a lansat noi dispozitive mobile și a investit în proiectare, componente și marketing
                  8
               .. Concurenții oferă produse hardware și sisteme de operare mai ieftine, care sunt foarte atractive pentru clienții noi de pe piețele emergente, precum și din Europa.

               15.Cererea actuală vine în continuarea unei serii de cereri anterioare prezentate de Finlanda în legătură cu declinul Nokia (EGF/2007/003 FI/Perlos, EGF/2012/006 FI/Nokia Salo, EGF/2013/001 FI/Nokia, EGF/2015/001 FI/Broadcom, EGF/2015/005 FI/Programare computerizată, EGF/2016/001 FI/Microsoft și EGF/2016/008 FI/Nokia Network Systems).

               Evenimentele care au condus la concedieri și la încetarea activității

               16.Activitatea de producție a dispozitivelor mobile este transferată în mod continuu către țări cu salarii mai scăzute, în care condițiile de muncă sunt de obicei precare
                  9
               . Salariile reduse reprezintă un element al raportului cost-eficacitate
                  10
               . Există o cerere mare de dispozitive mobile ieftine pe piețele emergente. Importurile europene sunt, de asemenea, în creștere
                  11
               ..

               17.Pierderea cotei de piață de către Nokia este cauzată de intrarea agresivă pe piață a unui număr mare de producători de smartphone-uri din Asia de Est, care beneficiază de costuri scăzute în legătură cu forța de muncă și producția.

               18.Câștigători în acest context au fost producătorii din SUA și Asia, care utilizează sistemele de operare Android și iOS.

               19.Android are sute de parteneri, în special în Asia, care lansează telefoane noi în fiecare an. Există numeroase opțiuni ale sistemului de operare Android în categoria medie sau categoria inferioară de preț. Acest aspect este esențial pentru piețe precum cele din India, Africa și Orientul Mijlociu.

               20.Producția de dispozitive mobile a fost transferată din Coreea de Sud în China și, mai recent, în țări unde costurile sunt chiar și mai scăzute, precum Vietnam
                  12
               .

               21.În mai 2016, Microsoft a anunțat reducerea cu până la 1 350 a numărului de locuri de muncă la Microsoft Mobile Oy în Finlanda. Toate activitățile desfășurate de Microsoft Mobile Oy au încetat. 550 de angajați și-au pierdut locul de muncă în regiunea Helsinki-Uusimaa, 500 în zona Pirkanmaa (regiunea Länsi-Suomi) și 300 în Salo (regiunea Etelä-Suomi)

               22.Există o intervenție în curs prin FEG (EGF/2016/001 FI/Microsoft), care vizează sprijinirea angajaților concediați anterior de Microsoft. Beneficiarii vizați de prezenta propunere sunt separați de beneficiarii din acel caz.

               Impactul preconizat al concedierilor asupra economiei și a ocupării forței de muncă la nivel local, regional sau național

               Regiunile de nivel NUTS 2 afectate sunt Helsinki-Uusimaa, Etelä-Suomi și Länsi-Suomi.

               Helsinki-Uusimaa

               23.În perioada 2012-2016, concedierile masive au vizat, în principal, industria echipamentelor electronice și industria producătoare de software. În toamna anului 2016, au avut loc concedieri în numeroase sectoare de producție și în sectorul construcțiilor.

               24.Numărul persoanelor angajate în sectorul tehnologiei informației și comunicațiilor din Uusimaa a scăzut cu 6 000 în al treilea trimestru al anului 2016 față de anul anterior. Șomajul în rândul persoanelor cu studii superioare și în rândul profesioniștilor din domeniul TIC continuă să crească
                  13
                .

               25.În perioada 2012-2016, concedierile masive din orașele Helsinki, Espoo și Vantaa au vizat, în principal, industria echipamentelor electronice și industria producătoare de software. Aceste societăți au concediat peste 5 000 de lucrători în perioada 2012-2016.

               26.Aproximativ 72 % dintre persoanele concediate de Microsoft în regiune au studii superioare.

               Länsi-Suomi

               27.Zona Pirkanmaa este cea mai afectată de concedierile efectuate de Microsoft Mobile Oy în această regiune.

               28.În 2016, Biroul de ocupare a forței de muncă și dezvoltare economică din Pirkanma (biroul TE) înregistra un număr total de 38 077 de șomeri aflați în căutarea unui loc de muncă. Șomerii aflați în căutarea unui loc de muncă reprezentau 14,6 % din forța de muncă
                  14
               .

               29.În prezent, biroul TE din Pirkanmaa înregistrează aproximativ 1 700 de șomeri aflați în căutarea unui loc de muncă în sectorul TIC. În 2016, persoanele șomere pe termen lung reprezentau 40 % din numărul total al șomerilor aflați în căutarea unui loc de muncă în sectorul TIC din Pirkanmaa.

               30.Categoria profesională care se confruntă cu cea mai mare creștere a șomajului este cea a specialiștilor cu studii superioare. Un număr total de 6 084 de persoane cu diplome universitare erau înregistrate ca șomeri aflați în căutarea unui loc de muncă în septembrie 2016, în regiune. Rata șomajului în rândul lucrătorilor cu studii superioare în sectorul tehnologic a crescut anul trecut cu 8,1 puncte procentuale în regiune.

               Etelä-Suomi

               31.În această regiune, zona orașului Salo este cea mai afectată de concedierile efectuate de Microsoft Mobile Oy. Conform biroului TE, 300 de angajați își vor pierde locul de muncă de la Microsoft, în Salo.

               32.Orașul Salo a pierdut în total 6 900 de locuri de muncă între 2007 și 2014, ceea ce reprezintă o reducere a locurilor de muncă cu 26 de puncte procentuale. Ca urmare a încetării producției de telefoane mobile Nokia și a declinului economic, șomajul aproape s-a dublat în zonă între 2008 și 2016.

               33.Rata șomajului în regiune a crescut cu peste zece puncte procentuale, de la 7,0 la 17,5 %. Această schimbare a fost excepțională, chiar și în comparație cu alte municipalități finlandeze în care își desfășoară activitatea Nokia/Microsoft
                  15
               .

               34.A crescut, de asemenea, proporția persoanelor cu studii superioare în rândul șomerilor din Salo.

               Beneficiari vizați și acțiuni propuse

               Beneficiari vizați

               35.Numărul estimat al lucrătorilor concediați care vor beneficia de măsuri se ridică la 1 000. Defalcarea acestor lucrători în funcție de sex, cetățenie și grupă de vârstă este următoarea:

                        Categorie

                        Numărul de
                           beneficiari vizați

                        Sex:

                        Bărbați:

                        740

                        (74,0 %)

                        Femei:

                        260

                        (26,0 %)

                        Cetățenie:

                        Cetățeni ai UE:

                        955

                        (95,5 %)

                        Cetățeni din afara UE:

                        45

                        (4,5 %)

                        Grupa de vârstă:

                        15-24 de ani:

                        0

                        (0 %)

                        25-29 de ani:

                        25

                        (2,5 %)

                        30-54 de ani:

                        925

                        (92,5 %)

                        55-64 de ani:

                        50

                        (5,0 %)

                        peste 64 de ani:

                        0

                        (0 %)

               Eligibilitatea acțiunilor propuse

               36.Serviciile personalizate care vor fi puse la dispoziția lucrătorilor concediați constau în acțiunile descrise mai jos.

               –Măsuri de consiliere profesională și alte măsuri pregătitoare: aceste măsuri includ pregătirea în scopul căutării unui loc de muncă, servicii de sprijinire a mobilității forței de muncă (serviciile EURES), orientare individuală (consiliere profesională), îndrumare privind cariera profesională și evaluări efectuate de experți.

               –Ocuparea forței de muncă și servicii pentru întreprinderi: aceste măsuri includ sprijinirea șomerilor independenți aflați în căutarea unui loc de muncă, evaluarea competențelor, teste și evenimente de recrutare.

               –Formare: această măsură include formarea profesională, formarea profesională continuă și formarea profesională privind schimbarea, reinstruirea, formarea antreprenorială și privind mobilitatea forței de muncă.

               –Granturi pentru înființarea de noi întreprinderi: această măsură asigură acordarea de granturi pentru înființarea de noi întreprinderi în vederea promovării creării de activități economice, pentru demararea și consolidarea unei afaceri care să corespundă unui loc de muncă cu normă întreagă în sectorul TIC sau în alte sectoare.

               –Subvenții salariale: această măsură sprijină ocuparea forței de muncă în cadrul unui nou loc de muncă prin reducerea costurilor salariale. Subvențiile salariale reprezintă între 30 % și 50 % din costurile salariale.

               –Alocații pentru cheltuieli de deplasare și cazare: această măsură este destinată acoperirii costurilor suportate de persoana aflată în căutarea unui loc de muncă, în timpul procesului de formare.

               37.Acțiunile propuse descrise în prezentul document constituie măsuri active de ocupare incluse printre acțiunile eligibile definite la articolul 7 din Regulamentul privind FEG. Aceste acțiuni nu înlocuiesc măsurile pasive de protecție socială.

               38.Finlanda a furnizat informațiile necesare privind acțiunile care sunt obligatorii pentru întreprinderea vizată în temeiul legislației naționale sau în temeiul contractelor colective de muncă. Autoritățile finlandeze au confirmat că o contribuție financiară din partea FEG nu va înlocui astfel de acțiuni.

               Bugetul estimat

               39.Costurile totale estimate sunt de 5 866 800 EUR, incluzând cheltuieli pentru servicii personalizate de 5 559 300 EUR și cheltuieli pentru activitățile de pregătire, gestionare, informare și publicitate, control și raportare de 307 500 EUR.

               40.Contribuția financiară totală solicitată din FEG este de 3 520 080 EUR (60 % din totalul costurilor).

                        Acțiuni

                        Numărul estimat al participanților

                        Costul estimat per participant
                        (în EUR)

                        Costuri totale estimate*

                        (în EUR)

                        Servicii personalizate [Acțiuni în temeiul articolului 7 alineatul (1) literele (a) și (c) din Regulamentul privind FEG]

                        Măsuri de consiliere profesională și alte măsuri pregătitoare (Valmennukset ja muut valmentavat toimenpiteet )

                        195

                        1 200

                        234 000

                        Ocuparea forței de muncă și servicii pentru întreprinderi (Työllisyys- ja yrityspalvelut)

                        800

                        606

                        484 800

                        Formare (Koulutus)

                        535

                        6 000

                        3 210 000

                        Granturi pentru înființare unor întreprinderi noi (Starttiraha)

                        18

                        8 000

                        144 000

                        Subtotal (a):

                        Procent din pachetul de servicii personalizate

                        –

                        4 072 800

                        (73,26 %)

                        Alocații și stimulente [Acțiuni în temeiul articolului 7 alineatul (1) litera (b) din Regulamentul privind FEG]

                        Subvenții salariale (Palkkatuki)

                        163

                        9 000

                        1 467 000

                        Alocații pentru cheltuieli de deplasare și cazare (Liikkuvuusavustus)

                        130

                        150

                        19 500

                        Subtotal (b):

                        Procent din pachetul de servicii personalizate:

                        –

                        1 486 500

                        (26,74 %)

                         Acțiuni în temeiul articolului 7 alineatul (4) din Regulamentul privind FEG

                        1. Activități de pregătire

                        –

                        9 000

                        2. Gestionare

                        –

                        143 000

                        3. Informare și publicitate

                        –

                        115 500

                        4. Control și raportare

                        –

                         40 000

                        Subtotal (c):

                        Procent din costurile totale:

                        –

                        307 500

                        (5,24 %)

                        Costuri totale (a + b + c):

                        –

                        5 866 800

                        Contribuție din FEG (60 % din costurile totale)

                        –

                        3 520 080

               *: Procentele sunt rotunjite, alte cifre nu

               41.Costurile acțiunilor identificate în tabelul de mai sus ca acțiuni în temeiul articolului 7 alineatul (1) litera (b) din Regulamentul privind FEG nu depășesc 35 % din costurile totale ale pachetului coordonat de servicii personalizate. Finlanda a confirmat că aceste acțiuni sunt condiționate de participarea activă a beneficiarilor vizați la activități de căutare a unui loc de muncă sau de formare.

               42.Finlanda a confirmat că costurile investițiilor pentru activități independente, demararea unor noi afaceri și preluarea întreprinderilor de către angajați nu vor depăși 15 000 EUR per beneficiar.

               Perioada de eligibilitate a cheltuielilor

               43.Finlanda a început furnizarea serviciilor personalizate către beneficiarii vizați la 12 iulie 2016. Prin urmare, cheltuielile aferente acțiunilor vor fi eligibile pentru o contribuție financiară din FEG de la 12 iulie 2016 până la 1 februarie 2019.

               44.Finlanda a început plata cheltuielilor administrative pentru punerea în aplicare a FEG la 12 iulie 2016. Prin urmare, cheltuielile privind activitățile de pregătire, gestionare, informare și publicitate, control și raportare sunt eligibile pentru o contribuție financiară din FEG de la 12 iulie 2016 până la 1 august 2019.

               Complementaritatea cu acțiunile finanțate din fonduri naționale sau ale Uniunii

               45.Sursele de prefinanțare sau cofinanțare națională provin de la postul aferent serviciilor publice de ocupare a forței de muncă din cadrul ramurii administrative a Ministerului Afacerilor Economice și Ocupării Forței de Muncă (MEE). Anumite servicii vor fi finanțate și din cheltuielile operaționale ale centrelor de dezvoltare economică (centrele ELY) și ale birourilor TE.

               46.Finlanda a confirmat că măsurile descrise mai sus care primesc o contribuție financiară din FEG nu vor beneficia și de contribuții financiare din partea altor instrumente financiare ale Uniunii.

               Proceduri de consultare a beneficiarilor vizați sau a reprezentanților acestora sau a partenerilor sociali, precum și a autorităților locale și regionale

               47.Finlanda a indicat că pachetul coordonat de servicii personalizate a fost elaborat în urma unor consultări organizate împreună cu un grup de lucru care a inclus reprezentanți ai centrelor ELY, ai birourilor TE din regiunile în cauză, ai Microsoft, industriilor tehnologice din Finlanda, ai sindicatului Pro, ai Sindicatului inginerilor profesioniști din Finlanda și ai Agenției de finanțare pentru inovare din Finlanda.

               Sisteme de gestionare și control

               48.Cererea conține o descriere a sistemului de gestionare și control, care precizează responsabilitățile organismelor implicate. Finlanda a notificat Comisiei că această contribuție financiară va fi gestionată de MEE, care acționează ca autoritate de gestionare și de certificare pentru FEG și ca organism intermediar care distribuie fondurile FEG. Funcțiile de gestionare legate de FEG au fost încredințate Departamentului pentru ocuparea a forței de muncă și antreprenoriat.

               49.Funcțiile de certificare sunt asigurate de Unitatea de resurse umane și administrație. Plățile către beneficiari sunt efectuate prin intermediul centrelor ELY și birourilor TE regionale.

               50.În ceea ce privește auditul, organismul responsabil este unitatea independentă de audit intern, care funcționează în subordinea Secretarului permanent al MEE.

               Angajamentele asumate de statul membru în cauză

               51.Finlanda a oferit toate garanțiile necesare cu privire la următoarele:

               –principiile egalității de tratament și nediscriminării vor fi respectate în ceea ce privește accesul la acțiunile propuse și punerea lor în aplicare;

               –cerințele stipulate în legislația națională și în cea a UE privind concedierile colective au fost respectate;

               –întreprinderile care au efectuat concedierile și care și-au continuat activitățile după concedieri, și-au respectat obligațiile legale aplicabile în cazul concedierilor și au luat măsurile adecvate pentru lucrătorii lor;

               –acțiunile propuse nu vor primi sprijin financiar din partea altor fonduri sau instrumente financiare ale Uniunii și se va evita orice fel de dublă finanțare;

               –acțiunile propuse vor fi complementare cu acțiunile finanțate din fondurile structurale;

               –contribuția financiară din FEG va respecta normele procedurale și materiale ale Uniunii privind ajutoarele de stat.

               IMPLICAȚIILE BUGETARE

               Propunerea bugetară

               52.FEG nu depășește o sumă anuală maximă de 150 de milioane EUR (la prețurile din 2011), astfel cum se prevede la articolul 12 din Regulamentul (UE, Euratom) nr. 1311/2013 al Consiliului din 2 decembrie 2013 de stabilire a cadrului financiar multianual pentru perioada 2014-2020
                  16
               .

               53.După examinarea cererii în ceea ce privește respectarea condițiilor prevăzute la articolul 13 alineatul (1) din Regulamentul privind FEG și luând în considerare numărul de beneficiari vizați, acțiunile propuse și costurile estimate, Comisia propune mobilizarea unei sume de 3 520 080 EUR din FEG, care reprezintă 60 % din costurile totale ale acțiunilor propuse, în scopul de a furniza o contribuție financiară pentru cerere.

               54.Decizia propusă de mobilizare a FEG va fi adoptată în comun de Parlamentul European și de Consiliu, în conformitate cu punctul 13 din Acordul interinstituțional din 2 decembrie 2013 dintre Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară
                  17
               .

               Acte conexe

               55.În același timp cu propunerea de decizie de mobilizare a FEG, Comisia va prezenta Parlamentului European și Consiliului o propunere de transfer către linia bugetară relevantă a sumei de 3 520 080 EUR.

               56.În același timp cu adoptarea prezentei propuneri de decizie de mobilizare a FEG, Comisia va adopta și o decizie privind o contribuție financiară, prin intermediul unui act de punere în aplicare care va intra în vigoare la data la care Parlamentul European și Consiliul adoptă decizia propusă de mobilizare a FEG.

               Propunere de

               DECIZIE A PARLAMENTULUI EUROPEAN ŞI A CONSILIULUI

               privind mobilizarea Fondului european de ajustare la globalizare în urma unei
                  cereri din partea Finlandei - EGF/2017/002 FI/Microsoft 2

               PARLAMENTUL EUROPEAN ȘI CONSILIUL UNIUNII EUROPENE,

               având în vedere Tratatul privind funcționarea Uniunii Europene,

               având în vedere Regulamentul (UE) nr. 1309/2013 al Parlamentului European și al Consiliului din 17 decembrie 2013 privind Fondul european de ajustare la globalizare (2014-2020) și de abrogare a Regulamentului (CE) nr. 1927/2006
                  18
               , în special articolul 15 alineatul (4),

               având în vedere Acordul interinstituțional din 2 decembrie 2013 dintre Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară
                  19
               , în special punctul 13,

               având în vedere propunerea Comisiei Europene,

               întrucât:

               (1)Fondul european de ajustare la globalizare (FEG) urmărește să ofere sprijin lucrătorilor concediați și persoanelor care desfășoară activități independente a căror activitate a încetat ca urmare a schimbărilor structurale majore intervenite în practicile comerciale internaționale, generate de globalizare, ca urmare a continuării crizei economice și financiare mondiale sau ca urmare a unei noi crize economice și financiare mondiale, precum și să le acorde asistență în procesul de reintegrare pe piața muncii.

               (2)FEG nu trebuie să depășească o sumă anuală maximă de 150 de milioane EUR (la prețurile din 2011), astfel cum se prevede la articolul 12 din Regulamentul (UE, Euratom) nr. 1311/2013 al Consiliului
                  20
               .

               (3)La 1 februarie 2017, Finlanda a depus o cerere de mobilizare a FEG în privința concedierilor efectuate de Microsoft Oy (Microsoft Mobile Oy) și de 11 furnizori și producători din aval și a încetării activităților. Cererea a fost completată cu informații suplimentare care au fost transmise în conformitate cu articolul 8 alineatul (3) din Regulamentul (UE) nr. 1309/2013. Această cerere îndeplinește condițiile pentru stabilirea unei contribuții financiare din partea FEG, astfel cum sunt prevăzute la articolul 13 din Regulamentul (UE) nr. 1309/2013.

               (4)Prin urmare, ar trebui mobilizat FEG pentru a se furniza o contribuție financiară în valoare de 3 520 080 EUR ca răspuns la cererea depusă de Finlanda.

               (5)În scopul de a reduce la minimum timpul necesar pentru mobilizarea FEG, prezenta decizie ar trebui să se aplice de la data adoptării sale,

               ADOPTĂ PREZENTA DECIZIE:

               Articolul 1

               În cadrul bugetului general al Uniunii pentru exercițiul financiar 2017, se mobilizează din Fondul european de ajustare la globalizare suma de 3 520 080 EUR în credite de angajament și credite de plată.

               Articolul 2

               Prezenta decizie intră în vigoare la data publicării în Jurnalul Oficial al Uniunii Europene. Se aplică de la [data adoptării]
                  21*.

               Adoptată la Bruxelles,

                  Pentru Parlamentul European
                        Pentru Consiliu

                  Președintele
                        Președintele

                     (1)
                  JO L 347, 20.12.2013, p. 855.

                     (2)
                  În sensul articolului 3 din Regulamentul privind FEG.

                     (3)
                  Regulamentul (UE) nr. 1046/2012 al Comisiei din 8 noiembrie 2012 de punere în aplicare a Regulamentului (CE) nr. 1059/2003 al Parlamentului European și al Consiliului privind instituirea unui nomenclator comun al unităților teritoriale de statistică (NUTS) privind transmiterea seriilor temporale privind noua împărțire regională (JO L 310, 9.11.2012, p. 34).

                     (4)
                  JO L 393, 30.12.2006, p. 1.

                     (5)
                  În conformitate cu articolul 7 al patrulea paragraf din Regulamentul (UE) nr. 1309/2013.

                     (6)

                     www.statista.com/chart/4112/smartphone-market-share

                     (7)

                     https://www.strategyanalytics.com/strategy-analytics/news/strategy-analytics-press-releases/strategy-analytics-press-release/2016/11/02/strategy-analytics-android-captures-record-88-percent-share-of-global-smartphone-shipments-in-q3-2016#.WTosOjclGUl

                     (8)

                     www.statista.com/chart/4112/smartphone-market-share

                     (9)

                     http://www.businessinsider.com/samsung-factory-working-conditions-2012-11?r=US&IR=T&IR=T

                     (10)

                     http://comptryx.com/product/global_salary_survey

                     (11)

                     https://www.kantarworldpanel.com/global/News/Android-Share-Tops-75-in-Europes-Largest-Markets

                     (12)

                     http://www.thanhniennews.com/business/samsung-shifts-plants-from-china-to-vietnam-to-protect-margins-392.html

                     (13)

                     http://julkaisut.valtioneuvosto.fi/bitstream/handle/10024/78927/TKAT_Oct_2016_en.pdf?sequence=1

                     (14)

                     http://julkaisut.valtioneuvosto.fi/bitstream/handle/10024/78927/TKAT_Oct_2016_en.pdf?sequence=1

                     (15)

                     http://www.itproportal.com/2015/07/20/nokias-woes-pushing-finnish-town-salo-further- into-recession/

                     (16)
                  JO L 347, 20.12.2013, p. 884.

                     (17)
                  JO C 373, 20.12.2013, p. 1.

                     (18)
                  JO L 347, 20.12.2013, p. 855.

                     (19)
                  JO C 373, 20.12.2013, p. 1.

                     (20)
                  Regulamentul (UE, Euratom) nr. 1311/2013 al Consiliului din 2 decembrie 2013 de stabilire a cadrului financiar multianual pentru perioada 2014-2020 (JO L 347, 20.12.2013, p. 884).

                     (21)
                   Data urmează să fie inserată de Parlament înainte de publicarea în JO.